Նա նշեց, որ հանրապետության գործարարներն իրենց հուզող խնդիրները քննարկել էին հերթական ժողովում: Դրանք ընդհանրացվել են և համապատասխան գրությամբ ներկայացվել ԱՀ նախագահին, Ազգային ժողովում ստեղծված հանձնաժողովին, բողոքի ակցիաների արդյունքում ձևավորված Հանրային խորհրդին: Է. Մկրտումյանը բարձրացված հարցերը համարում է հրատապ, նշելով, որ դրանց լուծումները հնարավորություն կտան խթանել տնտեսության զարգացումը, կնպաստեն սոցիալական արդարության և փոխվստահության մթնոլորտի ձևավորմանը: Ավելի քան երեք ժամ տևած հանդիպմանը, որին ներկա էր նաև պետնախարար Գրիգորի Մարտիրոսյանը, Ասոցիացիայի անդամները ներկայացրել են այդ խնդիրները` ակնկալելով, որ դրանց լուծմանն ընթացք կտրվի: Է. Մկրտումյանը համոզված է, և միայն իր կարծիքը չէ, որ Արցախում գործարար միջավայրը շատ թերություններ ունի: